უნივერსიტეტის ღონისძიებების პორტალი

ანა დუნაევსკის საჯარო ლექცია
2014-10-09 10:41 (Asia/Dubai)
10 ოქტომბერს, 11:00 საათზე, ილიას სახელმწიფო უნივერსიტეტის G 106 აუდიტორიაში ნებრასკას უნივერსიტეტის სამედიცინო ცენტრის განვითარების ნეირომეცნიერების დეპარტამენტიდან მოწვეული ასოცირებული პროფესორი ანა დუნაევსკი წაიკითხავს საჯარო ლექციას თემაზე – “სტრუქტურული და სინაფსური პლასტიურობა აუტიზმის სპექტრის დაავადებების თაგვების მოდელებში”.
ლექციის დრო: 10 ოქტომბერი, 11:00 საათი
ადგილმდებარეობა: G 106 აუდიტორია

ლევან ბერძენიშვილის ლექცია "გილგამეშის" შესახებ
2014-10-09 10:37
ილიას სახელმწიფო უნივერსიტეტის ახალი პროექტის – “ილიაუნის მწერალი” – ფარგლებში ფილოლოგი ლევან ბერძენიშვილი იწყებს ლექციების სერიას, სახელწოდებით „როგორ ვისწავლოთ წერა სხვების მიერ შექმნილი დიდი პოემებისა და დრამების დახმარებით“.
პირველი ლექცია „მხატვრული წერის დასაწყისი – გილგამეშის ეპოსი“ ჩატარდება 13 ოქტომბერს, 18:00 საათზე წიგნის სახლში “ლიგამუსი”.
ლევან ბერძენიშვილი ისაუბრებს შემდეგ საკითხებზე:
1. მარადიული წყვილები: ორი ”გილგამეში”, ისტორიული და მხატვრული;
2. გილგამეში და ენქიდუ;
3. ”გილგამეში”-მდე და შემდეგ;
4. მოკვდავი და უკვდავი გილგამეში;
5. ”გილგამეშის” ორი ეპოსი – სამეცნიერო და მხატვრული თარგმანი;
6. ბოლო წყვილი: აქადურ-შუმერული და ქართული გილგამეში;
კაცი, რომელიც დღესაც არის გილგამეში – ზურაბ კიკნაძე.

ეკონომიკური თავისუფლება - გლობალური კრიზისიდან ლოკალურ წარმატებამდე
2014-10-08 13:44
2014 წლის 20 ოქტომბერს, 16:00 საათზე, ილიას სახელმწიფო უნივერსიტეტის A101 აუდიტორიაში, ,,ეკონომიკური პოლიტიკის ექსპერტთა ცენტრი’’ გამართავს ლექციას თემაზე: ,,ეკონომიკური თავისუფლება – გლობალური კრიზისიდან ლოკალურ წარმატებამდე’’.
მონაწილე სტუდენტებს გადაეცემათ მონაწილეობის დამადასტურებელი სერტიფიკატი.
ლექციის შესახებ დამატებითი ინფორმაცია იხილეთ აქ.

დოდონა კიზირიას საჯარო ლექცია
2014-10-08 07:10
9 ოქტომბერს, ხუთშაბათს, 16:00 საათზე, წიგნის სახლში “ლიგამუსი” ინდიანას უნივერსიტეტის პროფესორი, პოეტი და საზოგადო მოღვაწე, დოდონა კიზირია წაიკითხავს საჯარო ლექციას თემაზე “კინემატოგრაფია და პოეზია”. ლექცია ჩატარდება პროექტის – “პოეტის (არა)ერთი ლექცია “ლიგამუსში” – ფარგლებში.
შეხვედრაზე დოდონა კიზირია წაიკითხავს საკუთარ ლექსებსაც და უპასუხებს აუდიტორიის შეკითხვებს.
დასწრება თავისუფალია.

ლიტერატურული კლუბის შეხვედრა - ვლადიმირ სოროკინი
2014-10-07 10:49
ილიას სახელმწიფო უნივერსიტეტის ლიტერატურული კლუბი ახალი სასწავლო წლის დაწყებასთან ერთად აახლებს შეხვედრების სერიას წიგნის სახლში “ლიგამუსი”.
9 ოქტომბერს, 18:00 საათზე, გელით შეხვედრაზე ილიას უნივერსიტეტის პროფესორ ნოდარ ლადარიასთან, რომელიც მწერალ ვლადიმირ სოროკინის შესახებ ისაუბრებს.
ვლადიმირ სოროკინი – რუსი მწერალი, დრამატურგი და სცენარისტი, რუსულ ლიტერატურაში კონცეპტუალიზმისა და სოც-არტის ერთ-ერთი ყველაზე გამორჩეული წარმომადგენელი, არაერთი რომანის, მოთხრობის და პიესის ავტორი.
მის ერთ-ერთ საუკეთესო რომანს “ოპრიჩნიკის დღე” (გამოიცა რუსეთში 2006 წელს) სულ მალე გამოსცემს ილიას უნივერსიტეტის გამომცემლობა.რომანი ნოდარ ლადარიამ თარგმნა.
18 ოქტომბერს ვლადიმირ სოროკინი საქართველოს ეწვევა და 20 ოქტომბერს ქართველ მკითხველს ილიას სახელმწიფო უნივერსიტეტში შეხვდება.

საინფორმაციო შეხვედრა სტუდენტთა სასტიპენდიო კონკურსზე
2014-10-06 11:27
15 ოქტომბერს, ოთხშაბათს, 15:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საინფორმაციო შეხვედრა სტუდენტებთან CRDF და რუსთაველის ეროვნული სამეცნიერო ფონდის მიერ დაფინანსებული პროექტის – „პათოგენების კვლევისა და განათლების ცენტრის ჩამოყალიბება“ – ფარგლებში გამოცხადებული სასტიპენდიო კონკურსის პირობებთან დაკავშირებით.
სასტიპენდიო კონკურსზე დამატებითი ინფორმაცია იხილეთ აქ.
დრო: 15 ოქტომბერი, 15:00 საათი
ადგილმდებარეობა: A 101 აუდიტორია, ილიას სახელმწიფო უნივერსიტეტი
შეგახსენებთ, რომ სტიპენდიების რაოდენობა შეზღუდულია – გაიცემა სულ სამი სტიპენდია. საინფორმაციო შეხვედრაზე დასწრება მოგცემთ შესაძლებლობას, მიიღოთ ამომწურავი ინფორმაცია როგორც პროექტზე, ასევე კონკურსის პირობებზე.

„ღირსების კოდექსი“ - პრეზენტაცია
2014-10-06 11:06
10 ოქტომბერს, პარასკევს, 19:00 საათზე, წიგნის სახლში ”ლიგამუსი” ”რადარამი” გიწვევთ კვამე ენტონი აპიას წიგნის – „ღირსების კოდექსი: როგორ ხდება ზნეობრივი რევოლუციები“ – პრეზენტაციაზე. პრეზენტაციას წარუძღვებიან:
მარიამ ადუაშვილი – ”რადარამის” წარმომადგენელი;
შოთა ხინჩაგაშვილი – წიგნის რედაქტორი.
დასწრება თავისუფალია.
წიგნისა და ავტორის შესახებ:
წიგნის ავტორი ერთ ერთი ყველაზე პოპულარული თანამედროვე ფილოსოფოსია, რომელმაც ამ ნაშრომით სრულიად ახლებურად დაგვანახვა ადამიანის ბუნება და ის სოციალური რეფორმები, რომელთა შესახებაც ყველას გვსმენია. წიგნის კითხვისას ერთდროულად ისტორიაშიც იმოგზაურებთ და ფილოსოფიური თვალითაც შეხედავთ ისეთ მოვლენებს, როგორებიცაა: დუელი, მონობა, მკვლელობა. ავტორის აზრით, ბოლო საუკუნეში მომხდარი დემოკრატიული ცვლილებები მოხდა არა კანონის ძალით, არამედ ამ ცვლილებების მამოძრავებელი ძალა სწორედ ადამიანური ღირსება იყო. აპიას წიგნებს შორისაა ისეთი შრომები, როგორებიცაა: „კოსმოპოლიტიზმი: ეთიკა უცხოთა სამყაროში“ (2006) და „იდენტობის ეთიკა“.
“რადარამი” ქართულად თარგმნის და ხელმისაწვდომ ფასად გამოსცემს მსოფლიოში აღიარებულ, პოპულარულ ენაზე დაწერილ სამეცნიერო, შემეცნებით, ბიოგრაფიულ და სხვა ჟანრის წიგნებს, რათა ქართველი მკითხველი მშობლიურ ენაზე გაეცნოს თანამედროვე პოპულარულ პოლიტიკურ, სოციალურ თუ ეკონომიკურ ლიტერატურას და ჩაებას მსოფლიო დისკუსიებში.

ირაკლი ჩარკვიანის ”მშვიდი ცურვა” - პრეზენტაცია
2014-10-06 09:18
10 ოქტომბერს, 17:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გაიმართება ირაკლი ჩარკვიანის ავტობიოგრაფიული რომანის – ”მშვიდი ცურვა” – პრეზენტაცია. პრეზენტაციას გაუძღვება სოციოლოგი ემზარ ჯგერენაია.
ირაკლი ჩარკვიანის ერთადერთი რომანი პირველად 2014 წლის თებერვალში გამოსცა გამომცემლობა “ინტელექტმა”, თუმცა, მისი მეორე, განახლებული რედაქცია შევსებულია მკითხველისთვის აქამდე უცნობი ფოტომასალით. არსებობს ირაკლი ჩარკვიანის პოეზიის, ჩანაწერების, საავტორო სვეტების, ინტერვიუებისა და მოთხრობების არაერთი გამოცემა, თუმცა ეს წიგნი ყველაზე ცნობილი და პოპულარულია მის შემოქმედებაში.
წიგნი საზოგადოებრივი მაუწყებლის ახალ პროექტში, “ჩემი წიგნი”, 15 საუკეთესოს შორის მოხვდა და ახლა უკვე პროექტის ფინალურ ეტაპზე მონაწილეობს.
გამომცემლობა “ინტელექტი” გეგმავს პრეზენტაციების სერიას, რაც სტუდენტებთან და უფროსკლასელებთან შეხვედრებს გულისხმობს და მიზნად ისახავს, ირაკლი ჩარკვიანი, როგორც რომანისტი, უფრო ახლოს გააცნოს ახალგაზრდობას.
პრეზენტაციის დრო: 10 ოქტომბერი, 17:00 საათი
ადგილმდებარეობა: წიგნის სახლი ”ლიგამუსი”

სახელმძღვანელოს პრეზენტაცია
2014-10-06 09:15
7 ოქტომბერს, 13:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გაიმართება სახელმძღვანელოს – ”შეფასება სწავლებისათვის ინკლუზიურ სკოლებში” – პრეზენტაცია. სახელმძღვანელოს უნივერსიტეტის აკადემიური სექტორის წარმომადგენლებსა და სტუდენტებს წარუდგენს მისი ერთ-ერთი თანაავტორი, განათლების პროფესორი კნურ როარ ენგი. აღნიშნული სახელმძღვანელო 2014 წელს სპეციალურად ქართულ საგანმანათლებლო სივრცეში მოღვაწე სპეციალისტებისათვის შეიქმნა. დამატებითი ინფორმაცია იხილეთ აქ.

სოციალური მუშაობა სისხლის სამართლის მართლმსაჯულების სისტემაში
2014-10-06 06:03
ევროკავშირის მიერ დაფინანსებული პროექტის “სისხლის სამართლის მართლმსაჯულების სისტემის რეფორმის ხელშეწყობა საქართველოში” ფარგლებში, რომელიც ემსახურება სოციალურ მუშაკთა კვალიფიკაციის ამაღლებას სისხლის სამართლის მართლმსაჯულების მიმართულებით, მომზადდა სამაგისტრო საფეხურის კურსი: “სოციალური მუშაობა სისხლის სამართლის მართლმსაჯულების სისტემაში” – კურსის სილაბუსი და სახელმძღვანელო, ასევე, ითარგმნა სავალდებულო საკითხავი ლიტერატურა სტუდენტებისთვის. ამ კურსის შექმნაში აქტიურად მონაწილეობდა ილიას სახელმწიფო უნივერსიტეტის მეცნიერებისა და ხელოვნების ფაკულტეტის, სოციალური მუშაობის სამაგისტრო პროგრამის პროფესურა. 2014-15 წლის შემოდგომის სემესტრში დაინერგება აღნიშნული კურსი, როგორც არჩევითი საგანი. კურსის ფარგლებში სტუდენტები პრაქტიკას გაივლიან პრობაციის ეროვნულ სააგენტოში ან სასჯელაღსრულების დეპარტამენტში. ამ კურსის ფარგლებში, ილიას სახელმწიფო უნივერსიტეტი აფორმებს მემორანდუმებს, როგორც სასჯელარსრულებისა და პრობაციის სამინისტროსთან, ასევე ევროკავშირის პროექტთან. ამ თანამშრომლობის მიზანია: სოციალურ მუშაკთა კვალიფიციური კადრის მომზადება/გადამზადება უნივერსიტეტის ბაზაზე; სოციალური მუშაობის მაგისტრატურის სტუდენტებისათვის პრაქტიკის სწავლების კომპონენტის განვითარება სააგენტოს ბაზაზე და ზოგადად, სოციალური მუშაობის პროფესიის პოპულარიზაციის ხელშეწყობა.
პროგრამა ქართულად>>>
პროგრამა ინგლისურად>>>

ევროპის სამეზობლო პოლიტიკა პერსპექტივაში
2014-10-03 09:32
„ევროპის სამეზობლო პოლიტიკა პერსპექტივაში“ – მრგვალი მაგიდა ევროპელი, უკრაინელი და ქართველი ექსპერტების მონაწილეობით
2014 წლის 7 ოქტომბერი, 11:00-18:30 საათი
ილიას სახელმწიფო უნივერსიტეტი
G 106 აუდიტორია
(ჩოლოყაშვილის გამზირი 3/5)
2014 წლის 7 ოქტომბერს ილიას სახელმწიფო უნივერსიტეტი უმასპინძლებს მრგვალ მაგიდას საერთაშორისო პროექტის – MAXCAP-ის ფარგლებში.
პროექტი მოიცავს 9 აკადემიურსა და კვლევით ცენტრს ევროპიდან, რომლებიც სწავლობენ ევროკავშირის გაფართოების შედეგებსა და პერსპექტივებს. პროექტის მხარდამჭერია ევროკავშირის ,,მე-7 ჩარჩო პროგრამა კვლევებისათვის”. MAXCAP-ის მიზანია, შეიმუშაოს რეკომენდაციები, თუ როგორ შეიძლება ევროკავშირის შესაძლებლობების მაქსიმიზაცია კავშირის გაფართოებისა და სამეზობლო პოლიტიკის მიმართულებით.
შეხვედრაში მონაწილეობას მიიღებენ საქართველოს მთავრობის წარმომადგენლები, ევროდელეგაციისა და დიპლომატიური წრეების, ასევე – საერთაშორისო აკადემიური წრეების წარმომადგენლები, ექსპერტები, სამოქალაქო სექტორისა და მედიის წარმომადგენლები.
ღონისძიების სამუშაო ენაა ინგლისური.
დასწრება თავისუფალია. თხოვთ, მობრძანდეთ.
საკონტაქტო ინფორმაცია:
საგარეო ურთიერთობების სამსახური
ჩოლოყაშვილის გამზირი 3/5
ტელ.: (+995 32) 2 22 75 80
ელფოსტა: foreign-relations@ilaiuni.edu.ge

Dr. Molecula სამეცნიერო პიკნიკზე
2014-10-02 10:35
4 ოქტომბერს, ვაკის პარკში, ილიას სახელმწიფო უნივერსიტეტის სამეცნიერო პიკნიკზე, ისრაელიდან ერთსაათიანი პროგრამით ჩამოდის სამეცნიერო აქტივობების ცნობილი ანიმატორი Dr. Molecula.
Dr. Molecula – ყველა ასაკის ადამიანისთვის განკუთვნილი სახალისო-სამეცნიერო შოუს ავტორი – ატარებს შთამბეჭდავ ექსპერიმენტებს, რომელთათვისაც იყენებს ე. წ. ჩვეულებრივ ნივთებს; საგნებს, რომლებიც ყველას მოგვეპოვება სახლში და რომელთაც ყოველდღიურად მოვიხმართ. Dr. Molecula-ს შოუ თეატრალურ დადგმაა, რომელიც ეფუძნება ზუსტ სამეცნიერო ფაქტებს. შოუში ჩართვა მაყურებელსაც შეუძლია.
შოუს შესახებ დამატებითი ინფორმაციისთვის იხილეთ: www.drmolecule.com
ადგილმდებარეობა: ვაკის პარკი, ილიაუნის სამეცნიერო პიკნიკის მთავარი სცენა
დრო: 16:00-დან 17:00 საათამდე

ოშოს წიგნის პრეზენტაცია
2014-10-01 09:35
ოთხშაბათს, 1-ლ ოქტომბერს, 19:00 საათზე წიგნის სახლში “ლიგამუსი” გაიმართება ოშოს წიგნის პრეზენტაცია. პრეზენტაციას წაუძღვებიან ოშოს სანიასები (მოწაფეები) – სვამი მაგნო შავდია და დევა მადიტა.
წიგნის პრეზენტაციის შემდეგ დევა მადიტა შემოგთავაზებთ მცირე მედიტაციური ტექნიკის პრეზენტაციას.

პრეზენტაციის დრო: 1-ლი ოქტომბერი, 19:00 საათი
ადგილმდებარეობა: წიგნის სახლი “ლიგამუსი”

ილიაუნის პირველკურსელების Welcome Party
2014-10-01 08:41
4 ოქტომბერს, ვაკის პარკში, ილიაუნის სამეცნიერო პიკნიკზე, გაიმართება ილიაუნის პირველკურსელების მიღების ცერემონია – Welcome Party.
18:00 საათზე ილიას სახელმწიფო უნივერსიტეტის რექტორი, ბატონი გიგა ზედანია მიულოცავს პირველკურსელებს ილიაუნიში ჩაბარებას და სწავლის დაწყებას. შემდეგ კი სპეციალურად მათთვის გაიმართება კონცერტი ჯგუფ D10-ის მონაწილეობით. კონცერტის დასრულების შემდეგ, 22:30 საათზე, მოეწყობა გრანდიოზული ფოიერვერკი.
გელოდებით ყველას, რათა პირველკურსელებს განსაკუთრებულად მივულოცოთ სწავლის დაწყება.

Science Slam ილიაუნის სამეცნიერო პიკნიკზე
2014-09-30 10:28
ჰოლივუდიდან თბილისში – დოქტორი საშა ფოგელი, ცნობილი Science Slammer-ი ილიას სახელმწიფო უნივესიტეტის მე-3 სამეცნიერო პიკნიკზე ჩამოდის.
გერმანიის საელჩოს მოწვევით ბატონი ფოგელი 4 ოქტომბერს მონაწილეობას მიიღებს ილიას სახელმწიფო უნივესიტეტის მე-3 სამეცნიერო პიკნიკში, რომელიც ვაკის პარკში ჩატარდება. Science Slam-ის კარავი №60 ღია იქნება 11-დან 18 საათამდე. 12:30-დან 14:00 საათამდე სცენაზე იხილავთ ახალგაზრდა მკვლევარებს. ერთი დღით ადრე რამდენიმე ქართველი მოსწავლე, რომლებიც ქართულ სკოლებში აქტიურად არიან ჩაბმულები ”ახალგაზრდა მკვლევართა კლუბების” საქმიანობაში, დოქტორ ფოგელთან ერთად ვორქშოპში საკუთარ პატარა პრეზენტაციებს შეიმუშავებს. სამეცნიერო პიკნიკის მსვლელობისას მოსწავლეები ერთმანეთს შეეჯიბრებიან, როგორც ეს ნამდვილი ”Science Slam”-ის დროს ხდება ხოლმე. გამარჯვებული დაჯილდოვდება.
”Science Slam”-ის იდეა წარმოიშვა გერმანიაში იქ პოპულარული ”Poetry Slams”-ის იდეიდან. ”Poetry Slam”-ის დროს მონაწილეები გამოდიან თავიანთი დაწერილი ტექსტებით და მაყურებლის აპლოდისმენტების მიხედვით ხდება გამარჯვებულის გამოვლენა. ასეთივე პრინციპით ფუნქციონირებს ”Science Slam”: ახალგაზრდა მეცნიერები დაახლოებით ათწუთიან გამოსვლებში იუმორითა და ახსნის უჩვეულო მეთოდებით აჩვენებენ მაყურებელს, თუ რა საერთო აქვს მათ საკვლევ პროექტს უნივერსიტეტის კედლებს მიღმა არსებულ სამყაროსთან. ბევრ გერმანულ ქალაქში ასეთი შეჯიბრებები რეგულარულად ტარდება.
ილიას სახელმწიფო უნივერსიტეტის სამეცნიერო პიკნიკი წელს მესამედ ტარდება. მისი მიზანია, პოპულარიზაცია გაუწიოს საბუნებისმეტყველო საგნებს და ნათელი გახადოს მიღებული ცოდნის პრაქტიკული გამოყენების შესაძლებლობები.
დოქტორი საშა ფოგელის შესახებ

თავისი პრეზენტაციით ”ფიზიკა ჰოლივუდში” ფოგელმა სხვადასხვა Science Slam-ზე (მეცნიერების პოპულარიზაციის ღონისძიება/კონკურსი) მრავალი ჯილდო მიიღო. თეორიული ფიზიკის მეცნიერი, დოქტორი საშა ფოგელი ერთ-ერთი იმ ახლაგაზრდა გერმანელი მეცნიერთაგანია, რომლებსაც ძალიან მოსწონთ ლაბორატორიებსა თუ არქივებში ჩატარებული თავიანთი კვლევების სცენაზე წარმოდგენა და ფართო საზოგადოებისათვის იმის ჩვენება, რომ მეცნიერული მუშაობა სულაც არ არის მშრალი და მოსაწყენი. ფრანკფურტის უნივერსიტეტში მოღვაწე დოქტორი ფოგელი თავის მოხსენებაში სახალისო მანერით ხსნის, შეიძლება თუ არა ჰოლივუდის ფილმების სანახაობრივი სცენების შედარება ფიზიკურ რეალობასთან და საოცარ შედეგებამდე მივყავართ.
ინფორმაცია პრესის წარმომადგენლებისათვის:
პრესის წარმომადგენლები მოწვეულნი არიან 4 ოქტომბერს 12 საათზე გახსნის ცერემონიაზე მთავარ სცენაზე, სადაც გერმანიის ელჩი, ბატონი ორთვინ ჰენიგი სიტყვით გამოვა. Science Slam-ის შემდეგ შეგიძლიათ შეხვდეთ და გაესაუბროთ ბატონ დოქტორ საშა ფოგელსა და გერმანიის ელჩის მოადგილეს და გერმანიის საელჩოს კულტურისა და პრესის განყოფილების ხელმძღვანელს, ქალბატონ მონიკა ლენჰარდს პრესისთვის განკუთვნილ სცენაზე. ბატონ დოქტორ ფოგელთან ვრცელი ინტერვიუს ჩაწერის სურვილის შემთხვევაში წინასწარ მიმართეთ საელჩოს მისამართზე: pr-100@tifl.diplo.de
დამატებითი ინფორმაცია შეგიძლიათ იხილოთ შემდეგ ვებ-გვერდებზე:
https://www.facebook.com/IliauniSciencePicnic?fref=ts
https://www.facebook.com/events/717283834992209/?fref=ts

ცნობილი Science Slammer-ი საშა ფოგელის ვორქშოფი
2014-09-30 10:02
3 ოქტომბერს, ილიას სახელმწიფო უნივერსიტეტში საქართველოს სხვადასხვა რეგიონების 20-მდე სკოლიდან წინასწარ შერჩეული 11 დამამთავრებელი კლასის მოსწავლე Science Slam ვორქშოფს დაესწრება.
ვორქშოფს მათთვის ჩაატარებს დოქტორი საშა ფოგელი, ცნობილი Science Slammer-ი, რომელიც გერმანიის საელჩოს მოწვევით, ჰოლივუდიდან საქართველოში, ილიას სახელმწიფო უნივერსიტეტის მე-3 სამეცნიერო პიკნიკში მონაწილეობის მისაღებად ჩამოდის.
3 ოქტომბერს ქართველი მოსწავლეები რომლებიც ქართულ სკოლებში აქტიურად არიან ჩაბმულები ”ახალგაზრდა მკვლევართა კლუბების” საქმიანობაში, დოქტორ ფოგელთან ერთად ვორქშოპში საკუთარ პატარა პრეზენტაციებს შეიმუშავებენ, შემდეგ კი სამეცნიერო პიკნიკის მსვლელობისას ერთმანეთს შეეჯიბრებიან.
დრო: 3 ოქტომბერი, 09:00 – 18:00
ადგილმდებარეობა: აუდიტორია E 102, ილიას სახელმწიფო უნივერსიტეტი.

Science Slam-ის შესახებ
Science Slam”-ის იდეა წარმოიშვა გერმანიაში იქ პოპულარული ”Poetry Slams”-ის იდეიდან. ”Poetry Slam”-ის დროს მონაწილეები გამოდიან თავიანთი დაწერილი ტექსტებით და მაყურებლის აპლოდისმენტების მიხედვით ხდება გამარჯვებულის გამოვლენა. ასეთივე პრინციპით ფუნქციონირებს ”Science Slam”: ახალგაზრდა მეცნიერები დაახლოებით ათწუთიან გამოსვლებში იუმორითა და ახსნის უჩვეულო მეთოდებით აჩვენებენ მაყურებელს, თუ რა საერთო აქვს მათ საკვლევ პროექტს უნივერსიტეტის კედლებს მიღმა არსებულ სამყაროსთან. ბევრ გერმანულ ქალაქში ასეთი შეჯიბრებები რეგულარულად ტარდება.
დატრენინგებული ახალგაზრდა მკვლევარები საუკეთესოები 4 ოქტომბერს, ვაკის პარკში, სამეცნიერო პიკნიკის სცემაზე გამართავენ
საშა ფოგელი-ის შესახებ
საშა ფოგელი არის დოქტორი, ცნობილი Science Slammer-ი. თავისი პრეზენტაციით ”ფიზიკა ჰოლივუდში” ფოგელმა სხვადასხვა Science Slam-ზე (მეცნიერების პოპულარიზაციის ღონისძიება/კონკურსი) მრავალი ჯილდო მიიღო. თეორიული ფიზიკის მეცნიერი, დოქტორი საშა ფოგელი ერთ-ერთი იმ ახლაგაზრდა გერმანელი მეცნიერთაგანია, რომლებსაც ძალიან მოსწონთ ლაბორატორიებსა თუ არქივებში ჩატარებული თავიანთი კვლევების სცენაზე წარმოდგენა და ფართო საზოგადოებისათვის იმის ჩვენება, რომ მეცნიერული მუშაობა სულაც არ არის მშრალი და მოსაწყენი. ფრანკფურტის უნივერსიტეტში მოღვაწე დოქტორი ფოგელი თავის მოხსენებაში სახალისო მანერით ხსნის, შეიძლება თუ არა ჰოლივუდის ფილმების სანახაობრივი სცენების შედარება ფიზიკურ რეალობასთან და საოცარ შედეგებამდე მივყავართ.

საერთაშორისო სიმპოზიუმი - Neuroplasticity
2014-09-29 08:39
2-4 ოქტომბერს ი.ბერიტაშვილის ექსპერიმენტული ბიომედიცინის ცენტრის, ილიას სახელმწიფო უნივერსიტეტისა და ნიუ-ვიჟენ უნივერსიტეტის ორგანიზებით და რუსთაველის ეროვნული სამეცნიერო ფონდის დაფინანსებით, თბილისში ჩატარდება საერთაშორისო სიმპოზიუმი – Neuroplasticity: Nervous Substrate for Health and Dirsorder. New Approaches for Research.
3 ოქტომბერს, პარასკევს, 9:00-დან 18:30 საათამდე, G 106 აუდიტორიაში სიმპოზიუმს უმასპინძლებს ილიას სახელმწიფო უნივერსიტეტი.
დაწვრილებითი ინფორმაცია სიმპოზიუმის სრული პროგრამისა და ქართველი და უცხოელი მონაწილეების შესახებ იხილეთ ვებგვერდზე www.neuroplasticity2014.org.ge.

ილიაუნის საუნივერსიტეტო ცხოვრების ფორუმი
2014-09-29 08:08
6 ოქტომბერს, ორშაბათს, 11:00-დან 18:00 საათამდე, B 202 აუდიტორიაში გაიმართება ილიაუნის საუნივერსიტეტო ცხოვრების ფორუმი.
ფორუმზე შესაძლებლობა გექნებათ, შესაბამის სტენდებთან გაეცნოთ ილიაუნის სტუდენტური სერვისის სამსახურს, თვითმმართველობას, ილიაუნის 30-მდე სტუდენტურ კლუბს, თეატრს, ბიბლიოთეკას, წიგნის სახლს „ლიგამუსი“, მუსიკის ცენტრს, ბავშვთა და მოზარდთა განვითარების კლინიკას და არაერთ პროექტს,რომლებიც ილიაუნიში ყოველწლიურად ტარდება თქვენთვის. ილიაუნის საგარეო საქმეთა სამსახური მოგაწვდით უახლეს ინფორმაციას გაცვლითი პროგრამებისა და სწავლის საზღვარგარეთ გაგრძელების შესაძლებლობებზე.
ფორუმზევე შეძლებთ, გაწევრიანდეთ უკვე არსებულ სტუდენტურ კლუბებში ან მიიღოთ ინფორმაცია და ინსტრუქცია ახალი საუნივერსიტეტო კლუბის შექმნისა თუ ღონისძიების ჩატარების შესახებ, დასვათ და მიიღოთ პასუხები თქვენთვის საინტერესო კითხვებზე.
არ გამოტოვო 6 ოქტომბრის ილიაუნის საუნივერსიტეტო ცხოვრების ფორუმი.
შენი საინტერესო ცხოვრება იწყება აქ!
დრო: 6 ოქტომბერი, 11:00-18:00 საათი
ადგილმდებარეობა: B 202 აუდიტორია

შედარებითი ლიტერატურის მე-5 საერთაშორისო კონფერენცია
2014-09-25 16:41
29-30 სექტემბერს, ილიას სახელმწიფო უნივერსიტეტის A კორპუსში ტარდება შედარებითილიტერატურის მე-5 საერთაშორისო კონფერენცია სახელწოდებით:
პარალელური და ურთიერთგადამკვეთი თემები დასავლურ და აღმოსავლურლიტერატურაში

კონფერენციაზე სამუშაო ენებია: ქართული, ინგლისური, ფრანგული, გერმანული
კონფერენციის ორგანიზატორები არიან: ბელა წიფურია, ელგუჯა დადუნაშვილი, დანიელბუშინგერი, ათინათ მამაცაშვილი-კობახიძე, მზაღო დოხტურიშვილი
პროგრამა
Programme
Conference Abstracts
Poster

„ქართული ენის სწავლება და თანამედროვე საერთაშორისო მეთოდოლოგია“
2014-09-25 11:07
2014 წლის 10-11 ოქტომბერს, ილიას სახელმწიფო უნივერსიტეტში (A101 აუდიტორია) ჩატარდება საერთაშორისო სამეცნიერო კონფერენცია სახელწოდებით „ქართული ენის სწავლება და თანამედროვე საერთაშორისო მეთოდოლოგია“ .
კონფერენცია ტარდება შოთა რუსთაველის სამეცნიერო ფონდის უცხოეთში მოღვაწე თანამემამულეთა მონაწილეობით ერთობლივი კვლევებისათვის სახელმწიფო გრანტების 2012 წლის კონკურსის გამარჯვებული პროექტის – „ძველი და თანამედროვე ქართული ენის სასწავლო ონლაინპორტალი“ – ფარგლებში.
კონფერენციის მიზანია ქართულის, როგორც მეორე/უცხო ენის სწავლებისა და მეთოდიკის სფეროში გაწეული სამუშაოების წარმოდგენა ენების ელექტრონული სწავლების საერთაშორისო გამოცდილების ჭრილში, შედეგების შეჯამება, გამოცდილების გაზიარება და სამომავლო ამოცანების დასახვა.
კონფერენციის თემატიკა:
• ქართულის, როგორც უცხო ენის სწავლება
• ქართულის, როგორც მეორე ენის სწავლება
• მეორე ენის/ბილინგვური მასწავლებლის მომზადება
• ენების ელექტრონული სწავლება

მონაწილეობის პირობები:
მომხსენებელმა 200-300 სიტყვისაგან შემდგარი რეზიუმე ქართულ (შრიფტი sylfaen) ან ინგლისურ (შრიფტი Times New Roman) ენაზე უნდა წარმოადგინოს შემდეგ ელექტრონულ მისამართზე: geolingvostudio@iliauni.edu.ge.

მოხსენებათა წარდგენის ბოლო ვადა – 5 ოქტომბერი.
კონფერენციაში მონაწილეობის მსურველებს ვთხოვთ ანკეტის შევსებას (იხ. ბმული) და attachment-ის სახით გადმოგზავნას შემდეგ ელექტრონულ მისამართზე: geolingvostudio@iliauni.edu.ge
კონფერენციის სამუშაო ენებია ქართული და ინგლისური.
თითოეული მოხსენების ხანგრძლივობა – 25 წუთი;
ვორკშოფის პრეზენტაციის ხანგრძლივობა – 15 წუთი.

ენერგიის განახლებადი წყაროების განვითარება
2014-09-24 13:18
ხელშემწყობი მექანიზმები
26 სექტემბერს, პარასკევს, 17:00 საათზე, ილიას სახელმწიფო უნივერსიტეტის G 106 აუდიტორიაში, ანალიტიკური ცენტრის – ”მსოფლიო გამოცდილება საქართველოსთვის” – (WEG) და ილიას სახელმწიფო უნივერსიტეტის ენერგეტიკისა და მდგრადი განვითარების ინსტიტუტის ორგანიზებით, გაიმართება ენერგეტიკული პოლიტიკისა და მდგრადი განვითარების სემინარების ციკლის მორიგი სემინარი – ენერგიის განახლებადი წყაროების განვითარება, ხელშემწყობი მექანიზმები.

სემინარზე განხილული იქნება ენერგიის განახლებადი წყაროების განვითარების ხელშემწყობი მექანიზმები, ტექნოლოგიები და მსოფლიო გამოცდილება, ასევე -ევროკავშირის 2009/28/EC დირექტივა ენერგიის განახლებადი წყაროების შესახებ და მისი დანერგვა ენერგეტიკული გაერთიანების ქვეყნებში.
სემინარი წარიმართება დიალოგისა და დისკუსიის რეჟიმში; დასასრულს, დრო დაეთმობა საქართველოში ენერგეტიკის სფეროში მიმდინარე აქტუალური საკითხების განხილვა-გაანალიზებასაც.
დასწრება თავისუფალია. გთხოვთ, მობრძანდეთ და აქტიურად ჩაერთოთ დისკუსიაში.
დრო: 26 სექტემბერი, 17:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი

ტრენერთა ტრენინგი კომპიუტერული თამაშების განვითარებაში
2014-09-24 08:07
22 სექტემბრიდან 5 ოქტომბრის ჩათვლით, ილიას სახელმწიფო უნივერსიტეტში, საქართველოს ინოვაციების და ტექნოლოგიების სააგენტოს ორგანიზებით, ტარდება ტრენინგების სერია ტრენერებისა და სტუდენტებისათვის.
22-26 სექტემბერს ილიას სახელმწიფო უნივერსიტეტის H 105 აუდიტორიაში (3D computer Lab) ტარდება ტრენერთა ტრენინგი კომპიუტერული თამაშების განვითარებაში. კურსის მიზანია, მონაწილეებს მიაწოდოს თამაშების განვითარების თეორიული და პრაქტიკული ცოდნა. კურსი მოიცავს სრულ პროცესს კომპიუტერული თამაშის იდეიდან კონკრეტულ პროტოტიპად ქცევამდე. ტრენინგს გაუძღვება ტალინის ტექნოლოგიური უნივერსიტეტის პროფესორი მარტინ სილაოტსი.
27 სექტემბერს ილიას სახელმწიფო უნივერსიტეტის A 308 აუდიტორიაში ჩატარდება ერთდღიანი ტრენინგი სტუდენტებისათვის.
26 სექტემბრიდან 5 ოქტომბრის ჩათვლით, ყოველდღე, შაბათ-კვირის ჩათვლით, 10:00-დან 15:00 საათამდე (კვირას 10:00-დან 13:00 საათამდე) ილიას სახელმწიფო უნივერსიტეტის H 105 აუდიტორიაში (3D computer Lab) ჩატარდება ტრენერთა ტრენინგი ანდროიდის დეველოპმენტში მათთვის, ვინც ასწავლის ან გეგმავს კარიერის ანდროიდის სასწავლო მიმართულებით გაგრძელებას. ტრენინგს გაუძღვებიან Google-ის მიერ აღიარებული ექსპერტები ანდროიდის მობილური პლატფორმის მიმართულებით (Google Developer Expert).
სებასტიან მაუერი (გერმანია);
მარიო ვივიანი (იტალია);
კაან მამიკოღლუ (თურქეთი);
ალექს კოროვიანსკი (რუსეთი);
აიგულ ზაგიდულინა (გერმანია);
მატეუს ჰერიხი (პოლონეთი).
ტრენინგი მოიცავს შემდეგ თემებს:
1. შესავალი ანდროიდის დეველოპმენტში; GitHub-ზე მუშაობა; User Interface; ნებართვები (Permissions); მომხმარებლის შეტყობინებები (User Notifications); მრავალჯერადი შეხება და ჟესტიკულაცია (multi-touch & gestures); მულტიმედია; სენსორები; ლოკაცია; მონაცემთა ბაზა და API; სასარგებლო ბიბლიოთეკები და ჩარჩოები (frameworks); აპლიკაციის გამოქვეყნება და რეკლამირება; დამხმარე წყაროები – online/offline ჯგუფები, StackOverflow; UX ანდროიდისთვის. მატერიალური დიზაინი; Android Wear; ანდროიდის აპლიკაციების მარკეტინგი და მონეტიზაცია.
ტრენინგში მონაწილეობისთვის საჭიროა:
Java-ზე პროგრამირების კარგი ცოდნა;
მონაცემთა სტრუქტურების, ალგორითმებისა და პროგრამული დიზაინის კარგი ცოდნა;
მარქაფ ენების ცოდნა (XML და JSON);
სალაპარაკო ინგლისურის კარგი ცოდნა.
ტრენინგში მონაწილეობა უფასოა და ყველა მოდულზე დასწრება სავალდებულოა.

ირანი და კავკასია: ისტორია, კულტურა, თანამედროვე ურთიერთობები
2014-09-23 11:46
1-2 ოქტომბერს ილიას სახელმწიფო უნივერსიტეტის G 106 აუდიტორიაში ტარდება საერთაშორისო კონფერენცია – „ირანი და კავკასია: ისტორია, კულტურა, თანამედროვე ურთიერთობები“. კონფერენციის ორგანიზატორები არიან ილიას სახელმწიფო უნივერსიტეტის გ. წერეთლის აღმოსავლეთმცოდნეობის ინსტიტუტი და ანატოლიის კვლევების ფრანგული ინსტიტუტი. კონფერენცია ეძღვნება ირანისა და კავკასიის რეგიონის ურთიერთობების აქტუალური საკითხების კვლევას. კონფერენციის თემატიკა მოიცავს ენობრივ, ლიტერატურულსა და კულტურულ კავშირებს, ისტორიულ და თანამედროვე ურთიერთობებს. განსაკუთრებული ყურადღება დაეთმობა ირანელთა მოღვაწეობას კავკასიის ქვეყნებში. ქართველი მკვლევრების გარდა, კონფერენციაში მონაწილეობენ ფრანგი, ირანელი, შვეიცარიელი, აზერბაიჯანელი, სომეხი და დაღესტნელი მეცნიერები. კონფერენციის სამუშაო ენა ინგლისურია. დასწრება თავისუფალია.
კონფერენციის დრო: 1-ლი ოქტომბერი, 10:00-18:00 საათი 2 ოქტომბერი, 10:00-13:00 საათი
ადგილმდებარეობა: ილიას სახელმწიფო უნივერსიტეტი, კორპუსი G , აუდიტორია 106
იხ.პროგრამა >>>

გერმანელი ფილოსოფოსის, რიუდიგერ საფრანსკის, მოხსენება
2014-09-22 07:23
2 ოქტომბერს, 18:00 საათზე, G106 აუდიტორიაში ილიას სახელმწიფო უნივერსიტეტი და სავლე წერეთლის სახელობის ფილოსოფიის ინსტიტუტი გიწვევთ შეხვედრაზე გერმანელ ფილოსოფოსთან და ლიტერატურის თეორეტიკოსთან, ბერლინის თავისუფალი უნივერსიტეტის საპატიო პროფესორთან, რიუდიგერ საფრანსკისთან (Rüdiger Safranski).
რიუდიგერ საფრანსკი თანამედროვეობის ერთ-ერთი უმნიშვნელოვანესი გერმანელი ინტელექტუალია, ცნობილი – თავისი მონოგრაფიებით რომანტიზმის, გოეთესა და შილერის, ნიცშეს, შოპენჰაუერის, ჰაიდეგერის შესახებ. მრავალი ლიტერატურული პრიზისა და სამეცნიერო ჯილდოს ავტორი გერმანულენოვანი აუდიტორიისათვის აგრეთვე ცნობილია, როგორც თანაწამყვანი გერმანიის ერთ-ერთი საზოგადოებრივი ტელევიზიის (ZDF) გადაცემისა „ფილოსოფიური კვარტეტი“ (Philosophisches Quartett), რომელიც ფილოსოფიური და ეთიკური პრობლემების შესახებ დებატებს ეძღვნება.
ქართველ აუდიტორიასთან შეხვედრის ფარგლებში სტუმარი ისაუბრებს თავის მონოგრაფიაზე „ბოროტება, ანუ თავისუფლების დრამა“ (Das Böse oder Das Drama der Freiheit, 1997). მონოგრაფიაში განხილულია ბოროტების ცნების შესახებ თეოლოგიური და ფილოსოფიური დისკურსები ანტიკური და ბიბლიური დროიდან თანამედროვეობამდე; გამოკვლეულია ბოროტებასა და ადამიანის თავისუფლებას შორის კავშირის კონცეპტუალიზების ისტორია. სავლე წერეთლის სახელობის ფილოსოფიის ინსტიტუტი უახლოეს მომავალში გამოსცემს საფრანსკის ამ მნიშვნელოვანი მონოგრაფიის ქართულ თარგმანს.
შეხვედრა დასრულდება რიუდიგერ საფრანსკისთვის ილიას სახელმწიფო უნივერსიტეტის საპატიო დოქტორის ტიტულის მინიჭების ცერემონიით.
დრო: 2 ოქტომბერი, 18:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი

Google Welcome Presentation & Workshop
2014-09-19 14:10
Google’s mission is to organize the world’s information and make it universally accessible and useful. And while we’re committed to building the perfect search engine, our work goes well beyond delivering accurate search results. The spirit of innovation and entrepreneurship that made our company a success right from the start underpins the work we do every day, from constantly pushing the boundaries of our products to researching alternative energies or devising new ways to interact with our clients.
Contrary to popular belief, we don’t just hire engineers. Whether it’s developing new business strategies, enhancing customer happiness, providing online marketing consultancy to our clients or bringing products to market, there are plenty of graduate opportunities at Google that don’t involve algorithms. To learn more about Google we invite you to attend Google Welcome Presentation, open for everyone on Sept 26th, at 14.00 in the room: Book House Ligamus, Building A, 32, Chavchavadze Ave.
We also accepting applications for a range of technical and non-technical, full-time opportunities and we are interested in final year students and recent graduates from all disciplines.
If you have:
● Previous experience or interest in sales, customer support, account management, marketing or consulting.
● Demonstrated experience in managing and customizing experience to a customer base.
● Interest in working against an assigned quota.
● Proven ability to multi-task and manage multiple projects at a time while paying strict attention to detail.
● Proactive, independent worker with the demonstrated capacity to lead, motivate and work well with others.
..then we invite you to register for Google Workshop by clicking the “apply” button. These activities will take place in Ilia University on Sept 26th, 2014. Please note that all registered CVs will be reviewed and suitable candidates will be invited to attend our workshop. Please note that the entire event will be held in English and the deadline to apply is 22-Sept-2014. We will inform you of the outcome by 25-Sept-2014.
Google Full-time Career Opportunities for New Graduates
Google is accepting applications for a range of technical and non-technical, full-time opportunities and we are interested in final year students and recent graduates from all disciplines. If you are thinking about full-time career with Google, have a look the roles below:
● SMB Sales – google.com/jobs/students/smbsales
● SMB Services- google.com/jobs/students/smbservices
Here’s your chance to make a global impact!

საზოგადოებრივ-საგანმანათლებლო პროექტი „ახალი განმანათლებლობა“
2014-09-18 12:08
მეცნიერებათა და ხელოვნების ფაკულტეტის
საზოგადოებრივ-საგანმანათლებლო პროექტი „ახალი განმანათლებლობა“

საჯარო ლექციების კურსი
ილიას სახელმწიფო უნივერსიტეტის მეცნიერებათა და ხელოვნების ფაკულტეტი 24 ოქტომბრიდან აგრძელებს პროექტს სახელწოდებით – „ახალი განმანათლებლობა“ . პროექტის ფარგლებში ილიას სახელმწიფო უნივერსიტეტის ლექტორები ჩაატარებენ სამეცნიერო-პოპულარული ხასიათის საჯარო ლექციებს.
კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს; კულტურას; განათლებას; პოლიტიკას; გარემოს დაცვის აქტუალურ საკითხებს. ლექციების ფარგლებში დამსწრე საზოგადოებას ექნება შესაძლებლობა, მონაწილეობა მიიღოს დისკუსიაში.
ლექციების ხანგრძლივობა: 1 საათი (ლექციის შემდეგ გათვალისწინებულია დისკუსია)
დრო: 24 ოქტომბრიდან 13 თებერვლის ჩათვლით ყოველ პარასკევს, 16:00 საათზე
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზირი 32)
დასწრება: თავისუფალი
გელოდებით!

თარიღი
პროფესორი
თემა

24.10
მაია ახალკაცი
maia_akhalkatsi@iliauni.edu.ge
„საქართველოს სამკურნალო მცენარეების მდგრადი გამოყენება“

31.10
გია ბუღაძე gia_bugadze@yahoo.co.uk
“ხელოვანი და საზოგადოება”

7.11
თენგიზ ვერულავა
tengiz.verulava@iliauni.edu.ge
მობ: (+995 77) 28 48 49
“ჯანდაცვის სისტემის ოქროს შუალედი”

14.11
ბერიკა შუკაკიძე
berika.shukakidze@iliauni.edu.ge
„განათლების სარგებელი”

21.11
ქეთევან კუპატაძე
ketevan_kupatadze@iliauni.edu.ge
“წყალი – სიცოცხლის საწყისი”

28.11
ნინო მახარაძე
nino.makharadze@iliauni.edu.ge
ბავშვის დასაძინებელი „ნანა“ საქართველოში

5.12
დავით თარხნიშვილი
david_tarkhnishvili@iliauni.edu.ge
“ხვლიკები, ადამიანები და გამყინვარება: დნმ-ის ჭრილში დანახული წარსული”

12.12
ირინა ლობჟანიძე
irina_lobzhanidze@iliauni.edu.ge
“თანამედროვე ქართული ენის კომპიუტერული მოდელირების პრინციპები და სამომავლო პერსპექტივები”

19.12
Robert Van Voren
რობერტ ვან ვორენი
rvvoren@gip-global.org
“Human Rights in Putin’s Russia”
„ადამიანის უფლებები პუტინის რუსეთში“

16.01.15
ლევან ხეთაგური
levan.khetaguri@iliauni.edu.ge
მობ: 577 947 000
“თანამედროვე სათეატრო ენა”

23.01.15
ეკა ჭყოიძე
eka_tchkoidze@iliauni.edu.ge
“მომლოცველობა: ისტორიული კონტექსტი და დღევანდელობა”

30.01.15
დავით მალაზონია
davit_malazonia@iliauni.edu.ge
„საქართველოს დემოკრატიული რესპუბლიკის საგარეო პოლიტიკა“

6.02.15
პაატა ბუხრაშვილი
paata@iliauni.edu.ge
მობ.: 577 55-33-50
,,ერთი ქართული იკონოგრაფიული მოტივის თაობაზე”

13.02.15
თინათინ კიღურაძე
tinatin_kiguradze@iliauni.edu.ge
ტელ: 599 23 67 84
“მულტილინგვური/ბილინგვური განათლების პერსპექტივები საქართველოში”

„აუტიზმი და ქცევის გამოყენებითი ანალიზი“
2014-09-18 09:04
„აუტიზმი და ქცევის გამოყენებითი ანალიზი“
20-25 სექტემბერი, 2014 წ.
საჯარო ლექციების განრიგი:
1. 20 სექტემბერი, 14.00 – 15.30, ეიტან ელდარი „რატომ არის ქცევის გამოყენებითი ანალიზი სწორი თეორია და სტრატეგია აუტიზმის სპექტრის აშლილობის მქონე ბავშვებისა და ზრდასრულების სწავლებისთვის“
2. 22 სექტემბერი, 14.00 – 15.30, ამანდა ადამსი „განმტკიცება და განმტკიცების განრიგები“
3. 23 სექტემბერი, 09.30 – 11.00, ეიტან ელდარი „პირდაპირი სწავლების პატარა საიდუმლოებები“
4. 24 სექტემბერი, 11.30 – 13.00, ამანდა ადამსი „ვერბალური ქცევა“
5. 25 სექტემბერი, 09.30 – 11.00, ნატა მეფარიშვილი, თინათინ ჭინჭარაული „პროფესიული ეთიკა: შემთხვევების ანალიზი“
მისამართი: ილიას სახელმწიფო უნივერსიტეტი, გიორგი წერეთლის ქუჩა #1, G კორპუსი, G106.

იოსებ ჟორდანიას საჯარო ლექცია
2014-09-16 08:05
ოთხშაბათს, 1-ლ ოქტომბერს, 18:00 საათზე, ილიას სახელმწიფო უნივერსიტეტის A 101 აუდიტორიაში ილიაუნის მუსიკის ცენტრი გიწვევთ ცნობილი ეთნომუსიკოლოგის, მელბურნის უნივერსიტეტის ლექტორის, იოსებ (სოსო) ჟორდანიას ლექციაზე: „მუსიკა და მეტყველება ადამიანის ევოლუციის ჭრილში“.
იოსებ ჟორდანია მელბურნის უნივერსიტეტთან არსებული მუსიკის კონსერვატორიის საპატიო წევრი და ტრადიციული პოლიფონიის საერთაშორისო კვლევითი ცენტრის ერთ-ერთი დამაარსებელია. ის მეცნიერებათა დოქტორი და ფუმიო კოიცუმის პრემიის (ეთნომუსიკოლოგიაში უმნიშვნელოვანესი ჯილდო) ლაურეატია. მუშაობს ხალხური მრავალხმიანობის საკითხებზე, ასევე – მუსიკის გენეზისზე და მის როლზე ადამიანის ევოლუციაში.
ლექციის დრო: 1-ლი ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია

საერთაშორისო სემინარი - IMED 2014
2014-09-12 08:26
19 სექტემბერს, პარასკევს, ილიას სახელმწიფო უნივერსიტეტი საერთაშორისო სემინარს – “მედიაეთიკის საერთაშორისო დღე – IMED 2014” – უმასპინძლებს.
სემინარის ფარგლებში გაიმართება იმიტირებული პროცესი სტუდენტების მონაწილეობით; ეთიკური და პროფესიული გაშუქებისათვის დაჯილდოვდებიან მედიის წარმომადგენლები და ბლოგერები.
IMED საერთაშორისო პროექტია, რომელიც ბრიტანული ორგანიზაციის (“საერთაშორისო მედია ეთიკის ცენტრი – CIME”) ინიციატივით, 2011 წლიდან ყოველწლიურად ახდენს მსოფლიოს სხვადასხვა ქვეყნის მედიაპროფესიონალების, IT-ექსპერტების, ბლოგერების, სტუდენტებისა და დაინტერესებული მოქალაქეების მობილიზებას ეთიკურ პრობლემებზე მსჯელობის მიზნით. 2014 წლის IMED-ის მთავარი მიმართულება ციფრული მედიაეთიკა და კიბერუსაფრთხოებაა.
საქართველო წელს პირველად უერთდება IMED-ს.
სემინარის ადგილობრივი ორგანიზატორები მედიის განვითარების ფონდი, ილიას სახელმწიფო უნივერსიტეტი და გაეროს ასოციაცია არიან. 2014 წელს IMED მსოფლიოს 50 ქვეყანაში გაიმართება.
დრო :19 სექტემბერი, 12:00-16:00 საათი
ადგილმდებარეობა: A101
დღის წესრიგი>>>
Agenda>>>

ილიაუნის მწერალი - ქეთი დევდარიანი
2014-09-11 07:18
ილიას სახელმწიფო უნივერსიტეტი იწყებს ახალ პროექტს „ილიაუნის მწერალი“. ილიას სახელმწიფო უნივერსიტეტი ყოველწლიურად მოიწვევს მწერლებს, რომლებიც სტუდენტებს მხატვრული ლიტერატურისა და შემოქმედებითი წერის საფუძვლებს აზიარებენ.
პროექტის ფარგლებში, 2014-2015 სასწავლო წელს ქეთი დევდარიანი, სცენარისტი, სტუდენტებს ასწავლის შემოქმედებით წერას.
კურსის პრეზენტაცია გაიმართება 18 სექტემბერს, 17:00 საათზე ილიაუნის წიგნის სახლ „ლიგამუსში“. გთხოვთ, მობრძანდეთ კურსის პრეზენტაციაზე.
დრო: 18 სექტემბერი, 17:00 საათი
ადგილმდებარეობა: ილიაუნის წიგნის სახლი „ლიგამუსი“
დასწრება თავისუფალია.
